২০১৬ নিস আক্রমণ
২০১৬ সালে ১৪ জুলাই, বৃহস্পতিবার রাত ১০টার পর মোহামেদ লাউয়েজ বুলে নামে এক ৩১ বছর বয়সী ফ্রাঙ্কো-তিউনিসীয় নাগরিক বাস্তিল দিবসে একটি ৩২ টন ওজনের ভারী ট্রাক নিয়ে ফ্রান্সের নিস শহরের এক সড়কে উৎসবে মাতয়ারা জনতার উপর দিয়ে চালিয়ে নিয়ে যান প্রায় ২ কিলোমিটার। এর ফলে ৮৪ জনের মৃত্য হয় ও ২০২ জন আহত হয়। আহতদের মধ্যে ৫২ জনের আঘাত গুরুতর। নিহতদের মধ্যে ১০ জনেরও বেশি শিশু। এটি ২০১৫ সালের জানুয়ারি ও নভেম্বরে ঘটে যাওয়া হামলার পর ফ্রান্সের বুকে তৃতীয় জঙ্গি হামলা।